સંયમમાર્ગે જવા હું કટિબદ્ધ હતો અને પત્ની નલિની તથા અઢી વર્ષ પહેલાં જ પરણેલી દીકરી રિદ્ધિ મારા નિર્ણય સાથે સહમત હતાં એટલે એપ્રિલ ૨૦૧૬થી પ્રૅક્ટિસ બંધ કરી દીધી એમ જણાવતાં ડૉ. ટેકચંદ વીરાએ કહ્યું હતું કે ‘સમાજનું ઋણ અદા કરવા મેં ૩૩ વર્ષ સુધી ડૉક્ટરની પ્રૅક્ટિસ કરી હતી. હવે સંસારની બધી જવાબદારી પૂર્ણ થઈ ગઈ હતી એટલે મેં આત્મકલ્યાણ માટે અને સમગ્ર જીવસૃષ્ટિને અભયદાન મળે એ માટે પંચમહાવ્રતધારી શ્રમણધર્મ અંગીકાર કરવાનો નિર્ણય લીધો હતો.’